Melodi Grand Prix 1978

Melodi Grand Prix 1978 var den 18. utgaven av Melodi Grand Prix, Norges nasjonale uttaking til Eurovision Song Contest. NRK plukket ut åtte finalister ut fra 650 innsendte bidrag til finalen 18. mars 1978. Vinnerlåten ble «Mil etter mil» framført av Jahn Teigen og komponert av Kai Eide. Teigen representerte Norge i den internasjonale finalen i Paris, der bidraget endte sist, uten et eneste poeng. Dette var første gang et land fikk 0 poeng med dagens poengsystem, og det var andre gang Norge ble stående uten poeng i konkurransen. Første gang var i 1963. Dette var også Norges femte sisteplass til da.  

 Sendingen 
Hele 650 sanger kom inn til NRK dette året, noe som var ny rekord. En jury bestående av Svein Gundersen, Carsten Klouman og Fred Nøddelund, silte dem ned til åtte finalister til finalen 18. mars. Finalen ble sendt fra Studio 2 på NRK Marienlyst, og Egil Teige debuterte som programleder i Melodi Grand Prix.   

De åtte finalistene ble akkompagnert av et 33-mannsorkester, spesielt sammensatt for anledningen, og under ledelse av Carsten Klouman.  

Forhåndsfavoritene var New Jordal Swingers og popduoen George Keller og Anita Skorgan, men begge endte langt ned på lista. I stedet ble det en tett kamp mellom Anne Lise Gjøstøl og Jahn Teigen, før sistnevnte snappet seieren etter at de ni fagdommerne hadde sagt sitt. 

For første gang viste NRK en kort reprise av finalelåtene før avstemningen.

 Resultat 
Nr.TittelArtistKomponistTekstforfatterSluttsumPlass 1   «Spillemann»  New Jordal Swingers Eigil BergIvar Hovden 50 6 2  «Fortsett sangen»  Stein Ingebrigtsen Petter Hurlen Espen Dietrichs  43   5 3  «Hør hva andre har fått til»  Maj Britt Andersen Kristian Lindeman  40 4 4  «Min sang»   Anne Lise Gjøstøl Halvdan Presthus  20   2 5   «La meg bli med deg»  Septimus Torbjørn DalengGunnar Jørstad 37   3 6   «Den danseglade fruen» Ingrid Elisabeth Johansen  Dag Kolsrud  52 7 7   «Prima Donna»   Anita Skorgan og George Keller Svein StrugstadDag Nordtømme  67   8 8  «Mil etter mil»   Jahn Teigen  Kai Eide  15 1

 Avstemning 

Juryen besto av ni fagfolk som satt i Studio A. Hvert jurymedlem rangerte de åtte melodiene fra 1 til 8, der 1 var best og 8 var dårligst. Vinneren ble derfor den med lavest sluttsum.

Nr.TittelKari Stokke  Ellen Nikolaysen Øyvind Thorsen Laila DalsethEinar Iversen Kjell Karlsen Odd Børre Alex Svein Erik Børja  Totalt1«Spillemann» 587883344502 «Fortsett sangen» 454532578433 «Hør hva andre har fått til» 763346236404 «Min sang»121115621205«La meg bli med deg» 335654452376«Den danseglade fruen»646467865527«Prima Donna»878778787678«Mil etter mil»21222111315

 Hendelser 
Også dette året skulle Jahn Teigen sette et sterkt preg på Melodi Grand Prix. Tross splitthopp og store solbriller ble det ikke et eneste poeng i den internasjonale finalen 22. april. Dette var Norges femte sisteplass, og første gang et bidrag fikk 0 poeng med dagens poengsystem, innført i 1975. Sisteplassen skapte overraskende nok en enorm oppmerksomhet omkring «Mil etter mil», som føk rett opp på VG-lista etter finalen. Der ble sangen liggende i hele 20 uker, hvorav fem strake uker på førsteplassen. Aldri hadde en norsk vinner blitt en så stor salgssuksess. Teigen fulgte raskt opp med albumet This Year's Loser, som også ble en stor suksess – hele 16 uker på albumlista. Jahn Teigen vakte også stor oppmerksomhet i utlandet i etterkant av Eurovision Song Contest.

Det var også tilfeldigheter som gjorde at «Mil etter mil» kom med i Melodi Grand Prix i det hele tatt. Opphavsmannen Kai Eide tilbød først låten til plateselskapet CBS. Plateselskapet kjøpte låten, men foreslo samtidig å sende den til Melodi Grand Prix. «Jo, men jeg har ingen til å skrive ned notene for meg!» svarte Eide, ifølge Kristian Lindeman i CBS.

Finalen gikk av stabelen på ettermiddagen 18. mars og ble sendt i opptak samme kveld. Dette var vanlig på 1970-tallet, for at «artistene og melodiene ikke skal lide under eventuelle tekniske svikt».

 Referanser 

Kategori:Melodi Grand Prix
Kategori:Hendelser i 1978
Kategori:Musikk i 1978